मिशन: इम्पॉसिबल - डेड रेकनिंग पार्ट वन

मिशन: इम्पॉसिबल – डेड रेकनिंग पार्ट वन हा २०२३ चा अमेरिकन हेरगिरी अॅक्शन चित्रपट आहे, जो एरिक जेंडरसेनसोबत लिहिलेल्या पटकथेवरून ख्रिस्तोफर मॅकक्वेरी यांनी दिग्दर्शित केला आहे.  हा मिशन: इम्पॉसिबल – फॉलआउट (२०१८) चा पुढील भाग आहे आणि मिशन: इम्पॉसिबल चित्रपट मालिकेतील सातवा भाग आहे. चित्रपटात टॉम क्रूझ इथेन हंटच्या रूपात परतताना दिसतो, ज्याची IMF टीम "द एंटिटी" म्हणून ओळखल्या जाणाऱ्या शक्तिशाली रॉग एआयशी (कृत्रिम बुद्धिमत्ता) लढते. हेले एटवेल, विंग रेम्स, सायमन पेग, रेबेका फर्ग्युसन, व्हेनेसा किर्बी, एसाई मोरालेस, पॉम क्लेमेंटिफ, मारिला गॅरिगा आणि हेन्री झेर्नी हे मुख्य भूमिकेत आहेत.

जानेवारी २०१९ मध्ये, क्रूझने जाहीर केले की सातवे आणि आठवे मिशन: इम्पॉसिबल चित्रपट मॅक्वेरी यांच्या लेखन आणि दिग्दर्शनासह लागोपाठ चित्रित केले जातील. फेब्रुवारी २०२० मध्ये इटलीमध्ये चित्रीकरणाला सुरुवात झाली होती परंतु कोव्हिडच्या साथीमुळे चित्रीकरण थांबवण्यात आले.  त्या वर्षाच्या शेवटी पुन्हा चित्रीकरण सुरू झाले आणि सप्टेंबर २०२१ मध्ये नॉर्वे, युनायटेड किंग्डम, इटली आणि संयुक्त अरब अमिरातीसह इतर चित्रीकरण स्थानांसह पूर्ण केले गेले. मिशन: इम्पॉसिबल २ (२०००) नंतर जेजे अब्राम्सचा समावेश न करणारा हा या मालिकेतील पहिला चित्रपट आहे आणि मिशन: इम्पॉसिबल ३ (२००६) नंतर बॅड रोबोट प्रॉडक्शनद्वारे निर्मित न केलेला हा मालिकेतील पहिला चित्रपट आहे. $२९१ दशलक्षच्या अंदाजे निर्मिती खर्च असलेला हा आतापर्यंतच्या सर्वात महागड्या चित्रपटांपैकी एक आहे आणि या मालिकेत सर्वात महागडा चित्रपट आहे.

मिशन: इम्पॉसिबल - डेड रेकनिंग भाग एकचा प्रीमियर रोममधील स्पॅनिश स्टेप्सवर १९ जून २०२३ रोजी झाला आणि पॅरामाउंट पिक्चर्सद्वारे १२ जुलै २०२३ रोजी युनायटेड स्टेट्समध्ये प्रदर्शित झाला. या चित्रपटाला प्रेक्षक आणि समीक्षकांकडून मोठ्या प्रमाणात प्रशंसा मिळाली आहे.     चित्रपटाने जगभरात आतापर्यंत ३७० दशलक्ष डॉलर्सची कमाई केली आहे. डेड रेकनिंग पार्ट टू हा उत्तरभाग २८ जून २०२४ रोजी प्रदर्शित होणार आहे.

संदर्भ 

इ.स. २०२३ मधील इंग्लिश चित्रपट
मिशन: इम्पॉसिबल (चित्रपट शृंखला)